གོང་དུ་ཞུས་པ་ནི་ཁོ་བོར་བག་ཆགས་ཟབ་ཤོས་དང་རང་ཉིད་ཀྱིས་རྟག་པར་དོ་སྣང་བྱེད་པའི་ཕྱོགས་རེ་གཉིས་ཙམ་ཡིན་པ་ལས།འདི་ཙམ་གྱིས་དེབ་འདིའི་ཡོན་ཏན་གྱི་ཆ་མཐའ་དག་རྫོགས་པར་བརྗོད་ག་ལ་ནུས་ཏེ་མི་ནུས་སོ།།ཤིང་འཛེར་མེད་རྒྱ་རྫོང་ནགས་ན་མེད་ཅེས་པའི་ཁ་དཔེ་ལྟར།དེབ་འདིའི་ནང་དུའང་ཞིབ་ཆས་མ་ལོངས་པ་སོགས་ཀྱི་སྐྱོན་གྱི་ཆ་རེ་འགའ་ནི་ལོས་ཡོད་དེ།དཔེར་ན་འདིའི་ནང་བཙན་པོ་མང་སྲོང་མང་ནི་སྲོང་བཙན་སྒམ་པོའི་སྲས་ཀྱི་སྲས་མིན་པར་སྤུན་གྱི་སྲས་ཡིན་པའི་དགོངས་ཕྱོགས་ཟུར་ཙམ་བསྟན་ཅིང་།དེའི་སྒྲུབ་བྱེད་ཀྱི་གྲས་སུ་ཐང་གི་ལོ་རྒྱུས་རྙིང་མཡི་ཚིག་གཅིག་གི་འགྱུར་ཡིག་སྟེ།སྲོང་བཙན་གྱི་སྲས་ཆུང་ངུ་ནས་ཤི་བས་ཚ་བོ་ཞིག་རྒྱལ་སར་འཁོད།དེ་ལའང་བཙན་པོར་འབོདཅེས་པ་ལུང་དུ་དྲངས་འདུག་མོད།དོན་དངོས་སུ་ཐང་གི་ལོ་རྒྱུས་རྙིང་མརུ།ཞེས་མང་སྲོང་མང་བཙན་ནི་སྲོང་བཙན་སྒམ་པོའི་སྲས་ཀྱི་སྲས་ཡིན་པར་གསལ་བ་དང་།ཐང་གི་ལོ་རྒྱུས་གསར་མརུ་ཡང་།ཞེས་གོང་དང་མཚུངས་པར་བརྗོད་པས།མང་སྲོང་མང་བཙན་སྲོང་བཙན་སྒམ་པོའི་སྤུན་གྱི་སྲས་ཡིན་པར་སྒྲུབ་པ་ལ་ལུང་འདི་འཚམ་པོ་ཞིག་མ་ཡིན་ནོ།།